22.12.2022

**Overordnet utdanningsplan for leger i utdannelse til spesialist i arbeidsmedisin**

**Organisering av utdanningsvirksomheten**

Bedriftshelsen AS er av Helsedirektoratet godkjent registrert som utdanningsvirksomhet for leger i spesialisering i arbeidsmedisin med registreringsdato 31.05.2021. Bedriftshelsen AS legger til rette for et helhetlig utdannelsesløp for LIS leger. I denne forbindelse er det også inngått samarbeid med avdeling for Arbeidsmedisin, Sykehuset Telemark. Virksomhetens organisering av utdannelsesløpet legger til rette for at legene i spesialisering oppnår spesialitetens læringsaktiviteter og læringsmål.

Dette innebærer at:

* Det utarbeides individuell utdanningsplan med et utdanningsløp i samråd med LIS-legen.
* Utdanningsplan for den enkelte LIS-lege vil bli revidert ved behov.
* Det vil legges til rette for at utdanningen kan skje etter den individuelle planen.
* Det vil bli lagt til rette for gjennomføring av læringsaktiviteter slik at LIS-legen kan oppnå alle

læringsmålene i spesialiteten, ved egen virksomhet og i samarbeide med avdeling for Arbeidsmedisin, Sykehuset Telemark.

* Det vil bli lagt til rette for at LIS-legen får nødvendig veiledning og supervisjon.
* LIS-legen får oppnevnt en individuell veileder etter kravene som gjelder i forskriften.
* Vurdering og godkjenning av læringsmål skjer fortløpende og registreres i

kompetanseportalen.

* Det vil ved vurdering av læringsmålsoppnåelse innhentes anbefalinger fra veilederen og minst en av dem som har deltatt i supervisjonen.
* Det vil bli utstedt bekreftelse på gjennomført praktisk tjeneste.

***Organisering og ansvar av spesialistutdanningen***

Ansvaret er tillagt daglig leder som sammen med medisinsk ansvarlig bedriftslege vil tilrettelegge,

sikre og følge opp at læringsmålene i utdanningsløpet oppnås i samarbeid med veileder. I samarbeid med legene i spesialisering utarbeides en plan for spesialistutdanningen som inneholder opplysninger om læringsarena, læringsmål, veiledning og supervisjon. Av planen fremgår også hvordan veiledningen, supervisjonen og vurderingene organiseres og gjennomføres.

* Kompetansevurderingen av LIS er organisert og planlagt gjennomført på følgende måte:
* Kurs: Både nasjonale kurs og e-læringskurs, planlegges sammen av LIS og arbeidsgiver, slik at dette er gjennomførbart i løpet av en 5 års periode.
* Gruppeveiledning: LIS blir bedt om å melde seg på ved ansettelse, og gjennomfører

gruppeveiledning ved ledig plass. I gruppeveiledningen inngår flere kompetansemål som signeres av gruppeveileder. Organisasjonen legger til rette for gjennomføring av prosjektoppgaven samt læringsmål vedr. undervisning i samarbeid med organisasjonens fagkompetanse (yrkeshygieniker, sykepleier, fysioterapeut, ingeniører, psykolog, rådgivere, leger osv.)

* Veiledning: Godkjent veileder (intern/ekstern) og LIS avtaler regelmessige møter og enkelt

konsultasjoner.

* Supervisjon: LIS bruker organisasjonens fagkompetanse for å gjennomføre ulike læringsmål.

Legene i organisasjonen har faste månedlige møter hvor problemstillinger innenfor fag og

organisering blir diskutert og behandlet.

* Spesifikke læringsmål (f.eks. risikovurdering, vernerunder, AMU osv): Gjennomføres i samarbeid med organisasjonens fagkompetanse, veileder og forskjellige supervisører. LIS planlegger med de forskjellige faggruppene når gjennomføring kan foretas. Dette gjøres forløpende og underveis gjennom hele utdannelsesforløpet.

**Organisering av utdanningsløpet**

Bedriftshelsen har i.f.m Helsedirektoratet sin godkjenning som utdanningsvirksomhet for leger i spesialisering i arbeidsmedisin lagt opp en utdanningsplan som viser hvilke læringsmål som kan oppnås på ulike læringsarenaer, Bedriftshelsen AS og Avdeling for arbeidsmedisin, Sykehuset Telemark samt veiledningsgruppe og kursvirksomhet. Utdanningsplanen vil kunne variere noe fra kandidat til kandidat avhengig av bakgrunn samt individuelle valg og prioriteringer. Den initiale planen skiller på hvilken læringsarena spesifikke læringsmål, utredninger og felles kompetansemål kan oppnås.